CELEX: 62008CN0050
Language: lv
Date: 2008-02-12 00:00:00
Title: Lieta C-50/08: Prasība, kas celta 2008. gada 12. februārī — Eiropas Kopienu Komisija/Francijas Republika

24.5.2008   
            
            
               LV
            
            
               Eiropas Savienības Oficiālais Vēstnesis
            
            
               C 128/18
            
         Prasība, kas celta 2008. gada 12. februārī — Eiropas Kopienu Komisija/Francijas Republika
   (Lieta C-50/08)
   (2008/C 128/31)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — J.-P. Keppenne un H. Støvlbæk)
   
      Atbildētāja: Francijas Republika
   Prasītājas prasījumi:
   
               —
            
            
               atzīt, ka Francijas Republika, nosakot pilsonības prasību pieejai notāra profesijai, nav izpildījusi pienākumus, ko tai uzliek EKL, īpaši EKL 43. un 45. pants;
            
         
               —
            
            
               piespriest Francijas Republikai atlīdzināt tiesāšanās izdevumus.
            
         Pamati un galvenie argumenti
   Ar savu prasību Komisija pārmet prasītājai, ka, nosakot pilsonības prasību pieejai notāra profesijai un tās veikšanai, tā ir radījusi nesamērīgu aizskārumu EKL 43. pantā paredzētajai brīvībai veikt uzņēmējdarbību. EKL 45. pants patiešām paredz, ka nodaļu par tiesībām veikt uzņēmējdarbību nepiemēro tādās darbības jomās, kas tieši un konkrēti saistītas ar valsts varas īstenošanu. Komisija uzskata, ka saskaņā ar Francijas tiesībām notāriem uzticētie pienākumi tomēr ir tik attāli saistīti ar valsts varas īstenošanu, ka tie nav ietverti šī panta piemērošanas jomā un neattaisno šādu ierobežojumu brīvībai veikt uzņēmējdarbību.
   Pirmkārt, pēc būtības šie pienākumi nepiešķir notāriem reālas ierobežojošas pilnvaras un notāru un tiesnešu attiecīgās tiesības un pienākumi ir pilnīgi atšķirīgi.
   Otrkārt, valsts likumdevējs varētu pieņemt mazāk ierobežojošus pasākumus, nekā pilsonības prasību, tādus kā, piemēram, paredzēt ieinteresētajām personām stingrus nosacījumus profesijas veikšanai, specifiskus profesionālos pienākumus un/vai specifisku pārbaudi.